en ceb en cy fr en es en en cy fr cy cy cy en cy en cy en cy en cy en en cy cy en en en en en en cy cy en cy en cy en cy en cy en kw en de cy ca cy cy cy cy en tl ca en de en en cy cy en en en de lb fy cy cy lb cy cy cy en en ca en de en en en cy
Adeiladwyd Hafan Yoga Cymru yn Glandŵr ym 1809 fel cartre ar lan y môr ar gyfer teulu Lloyd-Williams stâd Gwernant. Mae’r tŷ, sydd yn 200 mlwydd oed ac yn restredig Gradd II, ym mhentre Tresaith ar lan y môr yng ngwaelodion Ceredigion.
Mae Hafan Yoga Cymru yn nythu’n glyd mewn pum erw o erddi a choetir yng nghwm afon Saith, llam a naid o draeth euriad Tresaith a’r ffrwd sy’n pistyllu dros y clogwyn i’r traeth islaw. Mae ’na lwybrau yn plethu drwy’r cwm ac ar hyd yr arfordir, lle cewch chi olygfeydd ysblennydd o lannau’r Gorllewin a mynyddoedd y Gogledd. Dyna rai o’r rhnweddau sy’n golygu bod Hafan Yoga Cymru yn Glandŵr Tresaith yn leoliad dihafal i ddianc rhag pwysau’r byd.
Linda Ceri Jones – neu Linda Premanandhi o roi iddi ei ‘henw yn yoga’ – sy’n berchen ar ac yn rheoli Glandŵr. Gall ddarparu lleoliad heddychlon i chi ar gyfer ymarfer yoga dan do neu yn yr awyr agored.
Dros y canrifoedd mae sawl adain wedi cael eu hychwanegu at Glandŵr, sy’n golygu bod Hafan Yoga Cymru yn gallu cynnig 7 stafell wely a 5 stafell molchi,  lletya 12 o bobol mewn cyfuniadau gwahanol o stafelloedd gwely dwbwl neu ddau wely. Mae gyda ni Stafell Yoga fawr 6.5m x 5m (22 troedfedd x 16 troedfedd) â llawr pren, a dec helaeth y tu allan ar gyfer ymarfer. Mae’r gegin 9m (30 troedfedd) o hyd yn eang a golau yn leoliad godidog ar gyfer bwyta. Ynghyd â dwy lolfa â thanau i losgi coed, stafell biliards, wifi a chysylltiadau gwifren â’r we, ac erwau meithion i’w crwydro, gall Hafan Yoga Cymru ddiwallu anghenion manwl dros ben.
Gall Hafan Yoga Cymru yn Glandŵr gael ei logi ar gyfer encilion hunan-arlwyol, neu fe all Linda (sy hefyd yn chef cymwysiedig sy’n arbenigo mewn bwyd fegan a llysieuol maethlon) drefnu’r lluniaeth yn ystod eich ymweliad.
Cysylltwch â Linda Ceri Jones
i drafod eich anghenion a dyddiadau
Mae Hafan Yoga Cymru yn Glandŵr ym mhentre bychan Tresaith ar lannau Môr Iwerddon yn neheudir Ceredigion.
Trenau a bysiau. Y gorsafoedd trên agosa yw Caerfyrddin ac Aberystwyth sy’n cysylltu â gweddill Cymru a thu hwnt. Mae’r ddwy orsaf tua awr i ffwrdd mewn car.
Mae ’na gysylltiadau bws o Gaerfyrddin ac Aberystwyth i Aberteifi, y dre agosa, a bysiau o Aberteifi i Dresaith.
Mewn car o’r de, ar hyd yr M4 a’r A48 i Gaerfyrddin, yna yr A484 i Aberteifi. Yna, yn Aberteifi, ar hyd yr A487 am tua chwarter awr, cyn dilyn y B4333 tuag at Aberporth ar gyffordd Gogerddan. Yn Aberporth, trowch i’r dde am ychydig dros filltir gan ddilyn yr arwyddion am Dresaith. Fe wnewch chi ddisgyn i mewn i Dresaith, ac ychydig cyn gwaelod yr allt bydd y feidir ar gyfer yr Hafan Yoga ar yr ochr dde, gydag arwydd mawr yn dynodi Glandŵr.
Mewn car o’r gogledd, o Aberystwyth, dilynwch yr A484 tua’r de i Aberaeron a’r Post Mawr (Synod Inn). Ewch heibio’r arwydd cynta am Dresaith, gan yrru at y brif gyffordd nesa, sef cyffordd Gogerddan. Yno trowch i’r dde am Aberporth ar hyd y B4333. Yn Aberporth, trowch i’r dde am ychydig dros filltir gan ddilyn yr arwyddion am Dresaith. Fe wnewch chi ddisgyn i mewn i Dresaith, ac ychydig cyn gwaelod yr allt bydd y feidir ar gyfer yr Hafan Yoga ar yr ochr dde, gydag arwydd mawr yn dynodi Glandŵr.
Satnav, ein cod post yw SA43 2JH, GPS N52° 7' 53.0", E -4° 30' 47.3".
Caerdydd: 106 milltir : 2 awr
Abertawe: 70 milltir : 1 awr
Caerfyrddin: 38 milltir : 45 munud
Aberystwyth: 35 milltir : 1 awr
Fe fydden ni wrth ein bodd yn trafod eich ymweliad â Hafan Yoga Cymru gyda chi.
Rhowch ganiad i ni ar
neu anfonwch ebost at
neu fel arall, defnyddiwch y ffurflen gyswllt isod, ac fe gysylltwn ni nôl â chi cyn gynted â phosib.
Ebost: Rhowch eich cyfeiriad ebost fan hyn
The server encountered an error.
Neges: Rhowch eich neges ebost fan hyn
Rhif mobeil: Rhowch eich rhif mobeil fan hyn
Rhif ffôn sefydlog: Rhowch eich rhif ffôn sefydlog fan hyn
Cyfeiriad: Rhowch eich cyfeiriad fan hyn
Cod post: Rhowch eich cod post fan hyn
Gwlad: Rhowch enw’ch gwlad fan hyn
Llythrennau prawf: Rhowch y llythrennau prawf fan hyn
Enw: Rhowch eich enw fan hyn
Glandŵr, Tresaith, Ceredigion SA43 2JH
© Hafan Yoga Cymru 2019
Diolchaf i’m meistri Yogachariya Jnandev a Yogacharini Deepika o yogasatsang.org,
a dysgeidiaeth yr Yogamaharishi Dr. Swami Gitananda Gir Guru Maharaj, am eu
doethineb, dysg, a’u cynhaliaeth